OzLabs/hebrew-wiki-articles huggingface dataset:
יום מודעות לאוטונומיה על אברי המין

MOGis ב-2013.]]
יום המודעות העולמי לאוטונומיה על אברי המין (באנגלית: World Wide Day of Genital Autonomy) הוא יום בו נערכים כנסים, קמפיינים ציבוריים ופעילויות הסברה במדיה וברשת האינטרנט בנושא שמירת שלמותם של איברי המין והתנגדות למנהג המילה לפעוטות בנים ובנות. היום מצוין מאז 2013, ב-7 במאי, במדינות רבות, ביניהן גרמניה, ישראל, ארצות הברית, צרפת, פינלנד, אוסטרליה, קנדה, דנמרק, בריטניה, שווייץ, וקניה, בכנסים, הקרנות סרטים, הפגנות מחאה, מסיבות עיתונאים או במודעות תמיכה של אתרי אינטרנט המתנגדים למילה, וזוכה להתייחסות בעיתונות הגרמנית. תאריך זה נבחר כי ב-7 במאי 2012, בית המשפט המחוזי של קלן (גרמניה) פסק שמילה מהווה "התערבות חמורה ובלתי הפיכה בשלמות הגוף האנושי".

ברחבי העולם, במדינות רבות נהוגה מילת תינוקות זכרים. כמו כן ישנן מדינות בעיקר ממדינות ערב ומדינות ברחבי אפריקה בהן קיימת תופעה של השחתת איבר המין הנשי. מטרת היוזמים לעורר מודעות ציבורית לבעיות וסיכונים שיש לטענתם בברית המילה: מסיכון הפעוט שלא לצורך רפואי, גרימת כאב עז ויצירת חוויה טראומטית ועד פגיעה בתפקוד המיני בבגרות, ופגיעה בבריאות הגוף ובנוסף, לקדם עצמאות ובחירה בכל הנוגע להגדרה המינית העצמית שלהם.

במקביל ליום המודעות העולמי לאוטונומיה על אברי המין מתקיים בישראל "יום המודעות לברית המילה", אשר צוין לראשונה על ידי עמותת בן שלם (לשעבר העמותה נגד חיתוך באיברי מין של תינוקות).

== ראו גם==
*התנגדות למילה
* ברית שלום (טקס)
* שחזור עורלה
*השחתת איבר המין הנשי

== קישורים חיצוניים ==
* [https://genital-autonomy.de Worldwide Day of Genital Autonomy 2018]
* [https://www.youtube.com/watch?v=p1mKZAL9Vy4 קטע מהרצאתו של ד"ר כריסטיאן באלסאק] ביום המודעות העולמי לאוטונומיה על אברי המין - YouTube (באנגלית)
* פירוט [http://en.intactiwiki.org/index.php/World_Wide_Day_of_Genital_Autonomy#Israel רשימת האישים והאתרים] המקדמים את ום המודעות העולמי לאוטונומיה על אברי המין, בחלוקה לארצות
* [https://www.youtube.com/watch?v=vUqhUfo2_6A יום המודעות הבין לאומי לברית המילה - האם זה משעשע?] - סרטון YouTube שהועלה ב-07.05.2018
* 
* [https://books.google.co.il/books?id=2wYabLqzbFEC&pg=PA205&lpg=PA205&dq=israel+day+genital+autonomy&source=bl&ots=OC6PmtVbzV&sig=USiUPH8fH1vpnGKzi29ac7d9ckU&hl=iw&sa=X&ved=0ahUKEwj-7ujgxeraAhURWsAKHVC_AGgQ6AEIVzAK#v=onepage&q=israel%20day%20genital%20autonomy&f=false אוטונומיה גניטלית - הגנה על הבחירה האישית] - ספר בהוצאת רסלינג 2010
* אתר עמותת [https://www.doctorsopposingcircumcision.org/ "רופאים מתנגדים למילה"] (באנגלית)
* [http://www.kahal.org/ קה"ל: קבוצת הורים לילדים שלמים] - אתר קבוצת תמיכה ישראלית להורים לילדים שאינם נימולים
* [http://www.gonnen.org/ גונן על הילד] - אתר אינטרנט המקבץ נימוקי נגד ומידע על ברית מילה.

== הערות שוליים ==

קטגוריה:אירועים בחודש מאי
קטגוריה:ימי מודעות
קטגוריה:מילה (ניתוח)
קטגוריה:השחתת איבר המין הנשי
מלכת היופי שלי

"מלכת היופי שלי" הוא סינגל שהוקלט על ידי הזמר הישראלי אייל גולן. השיר הוקלט על ידי גולן בשנת 2004 והושמע בתחנות רדיו במהלך שנת 2005. השיר נכתב על ידי הפזמונאי יוסי גיספן והולחן על ידי המלחין עדי לאון.

עם יציאתו נכנס השיר אל המקום ה-2 במצעד של רשת ג'.

== רקע ==
הרעיון לכתיבת השיר נולד כשנה לאחר נישואיהם של אייל גולן עם אשתו באותה עת, מלכת היופי לשנת 2001 אילנית לוי.

== מצעדים והצלחה ==
השיר הגיע למקום העשרים במצעד הפזמונים העברי השנתי של רשת ג' לשנת ה'תשס"ה. כמו כן זכה השיר למקום השמונה עשרה ב"מצעד שירי אייל גולן" בשנת 2009. השיר הושמע גם במצעדי הפזמונים השבועיים של רשת ג' במהלך כשלושה חודשים והשיא היה באפריל כשהגיע למקום השני באותו שבוע.

הפופולריות הרבה של השיר, שנכלל באלבום מציאות אחרת, תרמה לכך שגיספן זכה באותה שנה בפרס שר התרבות ל"כותב השנה" לשנה האזרחית.

== מיקומי שיא ==

== קישורים חיצוניים ==
* [https://www.youtube.com/watch?v=KIjKR3LxoWM הקלטת השיר מלכת היופי שלי] באתר יוטיוב

== הערות שוליים ==

קטגוריה:שירי 2005
קטגוריה:סינגלים מ-2005
קטגוריה:שירי איל גולן
קטגוריה:שירים בעברית
קטגוריה:שירים על יופי
פלכ אל-אפלאכ

מבצר פלכ אל-אפלאכ
פלכ אל-אפלאכ (בפרסית: فلک‌ الافلاک) הוא מבצר היסטורי בעיר ח'ורמאבאד שבמחוז לורסתאן המשמש כמוזיאון. המקום ידוע גם בשמות "טירת שאפור ח'ואסת" (בפרסית: دژ شاپورخواست) ו"מבצר שנים עשר הצריחים" (בפרסית: قلعه دوازده برجی), ומתוארך לתקופה הסאסאנית.
השם "פלכ אל-אפלאכ" ניתן למבנה בתקופה הקאג'ארית.

המבצר משתרע על פני שטח של 5300 קמ"ר. המתחם כולל חצר חיצונית ופנימית, בית מרחץ ובאר מים. בעבר, הקיפו את המבצר 12 מגדלים, אך כיום נותרו עומדים שניים בלבד.

בתקופת השושלת הקאג'ארית שימש המבנה כבית כלא. בתקופה הפהלווית הוסב המבנה למוזיאון אנתרופולוגי אך אחרי המהפכה האסלאמית פעילותו הופסקה. בשנת 1989 נפתח המוזיאון מחדש לאחר שיפוצים. המבצר נכלל ברשימת אתרי המורשת הלאומית של איראן.

==קישורים חיצוניים==

==הערות שוליים==

קטגוריה:איראן: מבצרים
קטגוריה:איראן: בתי סוהר
קטגוריה:איראן: היסטוריה צבאית
קטגוריה:לורסתאן
קטגוריה:איראן: מוזיאונים
אנטון שבץ

אנטון שבץ (ברוסית: Антон Швец; נולד ב-26 באפריל 1993) הוא כדורגלן רוסי המשחק באחמט גרוזני בעמדת הקשר.

==קריירת מועדונים==
שבץ נולד בהניצ'סק לאב אוקראיני ואם גאורגית. בגיל צעיר עבר עם משפחתו לגאורגיה והתחיל לשחק כדורגל בקבוצת הילדים של דינמו טביליסי. בגיל 10 עבר עם משפחתו לרוסיה. ברוסיה שיחק בקבוצות הילדים של צסק"א מוסקבה, ספרטק מוסקבה, טרודוייה רזרווי מוסקבה. בשנת 2010 נבחן באקדמיה של ריאל סרגוסה, אך לא היה יכול להצטרף אליה בגלל גילו הצעיר. שנה לאחר מכן, הצטרף לקבוצה.

בעונת שבץ הצטרף לקבוצת המילואים של המועדון. ב-23 במרץ 2014 ערך את הופעת הבכורה שלו בקבוצה הראשונה בהפסד 0–1 לדפורטיבו לה קורוניה.

ב-19 ביוני 2014 הצטרף לויאריאל ב' מהליגה הספרדית השלישית.

ב-1 ביולי 2017 חתם לארבע עונות באחמט גרוזני מליגת העל הרוסית.

==קריירה בינלאומית==
במרץ זומן לסגל הנבחרת הצעירה של גאורגיה, אך סירב להצעה כיוון ששאף לייצג את רוסיה.

ב-27 במרץ 2018 ערך את הופעת הבכורה שלו בנבחרת רוסיה בהפסד 1–3 ל.

==קישורים חיצוניים==

קטגוריה:קשרי כדורגל רוסים
קטגוריה:כדורגלנים רוסים
קטגוריה:כדורגלני ריאל סרגוסה
קטגוריה:כדורגלני אחמט גרוזני
קטגוריה:כדורגלני נבחרת רוסיה
קטגוריה:ספורטאים רוסים בספרד
קטגוריה:רוסים שנולדו ב-1993
ממלכת צרפת (1791–1792)

המלוכה החוקתית בצרפת הייתה המשטר המונרכי הפרלמנטרי ששרר בממלכת צרפת בין אימוץ החוקה החדשה ב-3 בספטמבר 1791 להפלת הכתר וייסוד הרפובליקה הצרפתית הראשונה ב-21 בספטמבר 1792. הרשות המחוקקת שהתקיימה במסגרתה הייתה האספה המחוקקת בת 745 החברים, בעוד שהרשות המבצעת מונתה להלכה בידי המלך. המשטר היה פרי הסכמה בין המלך לואי השישה עשר ותומכיו לבין השלטונות הנבחרים שעלו בעת המהפכה הצרפתית, שפרצה שנתיים קודם לכן. המונרכיה עמדה מיומה הראשון בצל אי-האמון והיריבות בין המלך למהפכנים הקיצונים יותר, וקרסה במהרה. 

==היסטוריה==
מראשית המהפכה, המלך שמח לנצל אותה לקידום הרפורמות שראה כנחוצות, אך חשש מאוד מההגבלות שהשיתה על מעמדו כשליט אבסולוטי. אף כי הרפובליקנים, ששאפו לבטל את המלוכה, היו מיעוט מובהק בתחילה, החשד כלפי לואי רווח. רבים היו משוכנעים (בצדק גמור) כי הוא מגן על האצילים והכמרים שסירבו להשלים עם המהפכה, בולם מהלכים נחוצים, ומקיים קשרים חשאיים עם המעצמות האירופאיות העוינות. 

ב-20 ביוני נמלטה המשפחה המלכותית מפריז, שהייתה תחת שליטת המהפכנים, בניסיון כושל להגיע לעיר השדה וארן, שחיל-המצב בה הוחזק כמהימן ונאמן. כרכרתם נעצרה בדרך; ראשי האספה המכוננת הלאומית, שביקשו לכונן מונרכיה קונסטיטוציונית וסלדו מהרדיקלים האלימים, גמרו אומר להתעלם מהמעשה ולהתייחס למאורע כחטיפה של לואי בידי "אויבי האומה". העמדת הפנים השקופה שכנעה מעטים. הלחץ הכבד והמאסר-בפועל בו היה מצוי המלך לא הותירה לו עוד ברירה כי אם לאשרר את החוקה שהאספה ניסתה לגבש מזה זמן רב. הוא קיבל אותה ב-14 בספטמבר, בצעד סמלי למעשה, אחד-עשר יום לאחר שהאספה אימצה אותה. 

בינתיים, המתח בין צרפת לאימפריה הרומית הקדושה הלך וגאה. המהפכנים הקיצוניים סברו שרק מלחמה תאלץ את לואי לחשוף את כוונותיו: אם יתמוך בה, הרי שאכן עמד לצדם, ואם לא, אפשר יהיה להדיחו. ב-20 באפריל נענה המלך בשמחה לדרישותיהם (הוא היה משוכנע שצרפת תובס במהרה וסמכותו האבסולוטית תושב), והכריז מלחמה על אחיינו הקיסר. המפלות שנחל הצבא במערכה ליבו את השנאה לכתר בדעת הקהל. ב-10 באוגוסט 1792 הסתער המון זועם על הארמון, והפיל למעשה את המשטר הקיים: רוב הצירים באספה המחוקקת נמלטו, ואלה שנותרו היו בדעה אחת עם הרדיקלים והעבירו את הצעותיהם ברוב מוחץ. בין ה-2 ל-6 בספטמבר נערכו בחירות בזק, וב-20 בו התכנסה הרשות המחוקקת החדשה, הקונבנט. למחרת היום בוטלה המלוכה והוכרזה רפובליקה. 

==ראו גם==
* היסטוריה של צרפת
* המהפכה הצרפתית

==קישורים חיצוניים==

==הערות שוליים==

*
קטגוריה:המהפכה הצרפתית
קנת' רוגוף

קנת' סול "קן" רוגוף (באנגלית: Kenneth Saul "Ken" Rogoff; נולד ב-22 במרץ 1953) הוא שחמטאי יהודי-אמריקאי בדרגת רב-אמן וכלכלן בכיר, פרופסור באוניברסיטת הרווארד.

==שחמט==
קנת' רוגוף נולד ברוצ'סטר. אביו היה פרופסור באוניברסיטת רוצ'סטר. בגיל 16 קנת' רוגוף החליט לעבור לשחמט מקצועי. הוא ניצח באליפות ארצות הברית בשחמט לנוער. בשנת 1969 הוא עבר לאירופה והשתתף במספר תחרויות. בשנת 1971 הוא זכה במקום השלישי באליפות העולם לנוער. בשנת 1975 הוא היה שני באליפות ארצות הברית בשחמט. בעקבות כך, הוא סיים במקומות 13–15 בתחרות בין-אזורית (שלב מוקדם להעפלה להתמודדות על תואר אלוף העולם). בשנת 1974 הוענקה לרוגוף דרגת אמן בינלאומי ובשנת 1978 רב-אמן. הוא הפסיק להשתתף באופן פעיל בתחרויות בשנת 1980.

==כלכלן==
רוגוף למד כלכלה באוניברסיטת ייל וסיים את התואר השני בהצטיינות יתרה בשנת 1975. הוא המשיך לתואר שלישי וקיבל אותה מהמכון הטכנולוגי של מסצ'וסטס (בהדרכת רודי דורנבוש). רוגוף התחיל לעבוד בקרן המטבע הבינלאומית ובפדרל ריזרב.

בשנים 2003-2001 הוא היה כלכלן ראשי של קרן המטבע הבינלאומית. כיום הוא מלמד באוניברסיטת הרווארד.

קנת' רוגוף הוא חבר באקדמיה למדעים של ארצות הברית ומועדון ה-30.

==קישורים חיצוניים==

* [https://scholar.harvard.edu/rogoff הדף של קנת' רוגוף] באתר אוניברסיטת הארווארד

* 
* 
* 
* 
* 
* 

===מאמרים שכתב===
* 
* 
* 
* 
* 
* 

==הערות שוליים==

קטגוריה:כלכלנים יהודים אמריקאים
קטגוריה:שחמטאים יהודים אמריקאים
קטגוריה:רבי-אמנים
קטגוריה:סגל אוניברסיטת הרווארד
קטגוריה:בוגרי אוניברסיטת ייל
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:אמריקאים שנולדו ב-1953
אור למשפחות

אור למשפחות היא עמותה העוסקת בתמיכה, חיזוק ועזרה למשפחות ששכלו את ילדיהם בשירות צבאי ובפעולות טרור.

אור למשפחות הוקמה בשנת 2008 על ידי עירית אורן גונדרס. נכון ל-2023, מעל ל-5000 הורים ואחים נוטלים חלק בפעילות העמותה.

השראה לשם העמותה הוא אביה של מייסדת העמותה, נור (אור) אפרים.

אבני דרך מרכזיים של העמותה:
* שנת 2013 זוכת אות הנשיא למתנדב.
* שנת 2018 זוכת אות המופת החברתי בכנס ישראל-שדרות לחברה.
* שנת 2019 זוכת אות פול האריס המוענק מדי שנה על תרומה למען הקהילה והחברה.
* שנת 2022 זוכת פרס בגין על התרומה לעם ישראל.

== פעילות העמותה ==
אור למשפחות מארגנת מפגשים סדירים של הורים שכולים, ביניהם אירועי העצמה, מופעים, תוכני העשרה וסדנאות מגוונות. העמותה מלווה את ההורים השכולים באמצעות פרויקטים ייחודיים שכל מטרתם היא המשך חיים מלאים לצד השכול.

העמותה מובילה את מאבק ההורים השכולים על הזכות החוקית להמשכיות, וזאת באמצעות החקיקה: "חוק המשכיות". הצעת חוק אשר תאפשר למשפחות החללים שנפלו לקצור את זרע בנם שנפל טרם ההלוויה ולשמרו, ובבוא העת ובהתאם להחלטת המשפחה השכולה, לזכות בהמשכיות והבאת ילד לעולם. הצעת החוק אושרה בקריאה ראשונה בכנסת ישראל בספטמבר 2022.

מעניקה מלגות ללימודים אקדמיים לאחים ואחיות של הנופלים במערכות ישראל, לפי מדדים שנקבעים על ידי ועדת המלגות.
העמותה גם עוזרת להורים שכולים להביא ילדים נוספים לעולם אחרי האובדן, בעזרתם של מומחי פוריות.

== קישורים חיצוניים ==
* 

* 
* 
* 
* - תוכניות ספיישל - כאן ב'
* 
* [https://image.ibb.co/nQ3756/Document_page_001_1_1.jpg תו מידות לאפקטיביות] - לפעילות העמותה

== הערות שוליים ==

קטגוריה:ישראל: עמותות
קטגוריה:הנצחת חללי מערכות ישראל
קטגוריה:מקבלי אות הנשיא להתנדבות
קטגוריה:ישראל: ארגוני סיוע לנפגעי פעולות טרור
איגור קוקושקוב

איגור סטפאן קוֹקוֹשְקוֹב (בסרבית: Igor Stefan Kokoškov; נולד ב-17 בדצמבר 1971) הוא מאמן כדורסל סרבי, בעל אזרחות אמריקאית, המשמש כמאמן קבוצת פנרבחצ'ה מליגת העל הטורקית והיורוליג. בשנת 2017 הוביל את נבחרת סלובניה לזכייה באליפות אירופה בכדורסל.

==אימון קבוצות==
קוקושקוב נולד בכפר בנאצקי ברסטובאץ' שביוגוסלביה (כיום סרביה), ולמד באוניברסיטת בלגרד. במהלך לימודיו האקדמיים נפצע בתאונת דרכים אשר פגעה בשאיפתו להפוך לכדורסלן מקצועי, ובשנת 1994 החל את קריירת האימון שלו כעוזר מאמן בקבוצת אוקק בלגרד. בעונת 1995/1996 קודם לתפקיד המאמן הראשי של הקבוצה, ובכך הפך למאמן הצעיר בתולדות הליגה היוגוסלבית, בגיל 24.

בשנת 1999, לאחר תקופה קצרה כמאמן קבוצת הנוער של פרטיזן בלגרד, עבר לארצות הברית כדי לשמש כעוזר מאמן קבוצת הכדורסל של אוניברסיטת מיזורי, תחת קווין סניידר.

בעונת קיבל את תפקידו הראשון בליגת ה-NBA, כשמונה לעוזרו של מאמן לוס אנג'לס קליפרס אלווין ג'נטרי. בשלוש עונותיו עם הקליפרס רשמה הקבוצה מאזן כולל של 97 ניצחונות ו-149 הפסדים (39.4%). בעונת עבר לשמש כעוזרו של לארי בראון בדטרויט פיסטונס, אשר זכתה באליפות ה-NBA באותה עונה. ב-4 העונות הבאות המשיך באותו תפקיד תחת בראון ולאחר מכן תחת מחליפו פליפ סונדרס. בשנת 2008 מונה לעוזרו של מאמן פיניקס סאנס הנכנס טרי פורטר, ונשאר בתפקיד כעוזרם של המאמנים אלווין ג'נטרי ולינדסי האנטר עד סיום עונת .

ב-18 ביוני 2010 קיבל קוקושקוב אזרחות אמריקאית. בעונת היה עוזרו של מייק בראון בקליבלנד קאבלירס, ובמהלך העונה העוקבת מונה לעוזרו של המאמן הזמני ג'יימס בורגו באורלנדו מג'יק. לקראת עונת עבר ליוטה ג'אז, בה חזר לשתף פעולה עם קווין סניידר, ונשאר בקבוצה במשך 3 עונות.

ב-2 במאי 2018 מונה קוקושקוב למאמנה הראשי של פיניקס סאנס, בה שימש בעבר כעוזר מאמן. בעת המינוי הפך למאמן הראשי הראשון בתולדות ה-NBA אשר נולד מחוץ לארצות הברית או קנדה. לאחר עונה אחת בלבד, במהלכה רשמה פיניקס מאזן שלילי 19–63, פוטר קוקושקוב מאימון הקבוצה.

ביוני 2019 מונה לעוזרו של מאמן סקרמנטו קינגס, לוק וולטון.

לקראת עונת מונה למאמן הראשי של קבוצת פנרבחצ'ה, במקומו של ז'ליקו אובראדוביץ'.

==אימון נבחרות==
בשנים 2004–2005 שימש כעוזר מאמן בנבחרת סרביה ומונטנגרו, אותה אימן ז'ליקו אובראדוביץ'. באולימפיאדת אתונה (2004) סיימה הנבחרת במקום ה-11 (מתוך 12), ובאליפות אירופה 2005 סיימה במקומות 9–12 (מתוך 16).

בשנת 2005 מונה למאמנה הראשי של נבחרת גאורגיה, אותה הדריך עד שנת 2015 במקביל לעבודתו בפיניקס ובאורלנדו. הישג השיא של הנבחרת בתקופה זו היה השגת המקום ה-11 באליפות אירופה 2011.

בשנת 2016 מונה למאמן נבחרת סלובניה, ובטורניר היחיד בו השתתף כמאמנה – אליפות אירופה 2017 – הוביל את סלובניה לזכייה במדליית הזהב הראשונה בתולדותיה. לאחר סיום הטורניר הודיע על פרישה מאימון נבחרת סלובניה.

בנובמבר 2019 מונה למאמן נבחרת סרביה, לקראת אולימפיאדת טוקיו (2020).

==קישורים חיצוניים==

==הערות שוליים==

קטגוריה:מאמני כדורסל סרבים
קטגוריה:מאמני כדורסל אמריקאים
קטגוריה:מאמני פיניקס סאנס
קטגוריה:מאמני פנרבחצ'ה בכדורסל
קטגוריה:בוסנים שנולדו ב-1971
כביש 4466

כביש 4466 הוא כביש אורך מקומי שמקשר את כביש 443 עם המושב שילת.

== ייחודו של הכביש ==
למרות שמספרו של הכביש הוא זוגי – מה שבדרך כלל מעיד על כביש אורך שכיוונו הכללי הוא מצפון לדרום – כיוונו הכללי של כביש זה הוא ממזרח למערב – כמו בכבישי רוחב.

== צמתים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
|align="center"|0
|align="center"|צומת מכבים
|align="center"align="center"|מודיעין
|align="center"|
|-
|align="center"|1.8
|align="center"|צומת ללא שם
|align="center"align="center"|שילת
|align="center"|דרך המכבים ורחוב אלה
|}

קטגוריה:ישראל: כבישים
קטגוריה:מודיעין-מכבים-רעות: תחבורה
גיא ניב

גיא ניב בסיום הקטע הראשון ב[[ג'ירו ד'איטליה 2018]]
גיא ניב (נולד ב-8 במרץ 1994) הוא רוכב אופני כביש ישראלי; אלוף ישראל במרתון אופני הרים לשנת 2022.

== ביוגרפיה ==
ניב הוא נכדו של ראש עיריית קריית ביאליק לשעבר, דני ז'ק. הוא גדל ביישוב עצמון שבמשגב.

עד 2017, היה ניב רוכב אופני הרים ואף נטל חלק בקמפיין של איגוד האופניים הישראלי של השגת נקודות בתחרויות בינלאומיות שאיפשרו לרוכב שלומי חיימי את ההשתתפות באולימפיאדת ריו דה ז'ניירו (2016). עם זאת, השתתף גם במרוצי כביש במסגרת קבוצת "טים מישגב" במרוצי כביש. בתחילת 2017 עבר לקבוצת רוכבי הרים שהקימה סייקלינג אקדמי כפרויקט צדדי לקבוצת אופני הכביש. באפריל 2017 עבר לקבוצת אופני הכביש של סייקלינג אקדמי, ובספטמבר 2017 צורף לסגל הקבוצה הראשונה.

השתתף כחלק מהקבוצה בג'ירו ד'איטליה 2018. הוא וגיא שגיב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס. ניב פרש מהג'ירו ד'איטליה ב-2018 בקטע החמישי עקב מחלה. בשנת 2019 סיים את הג'ירו ד'איטליה במקום ה-113 מבין 176 רוכבים שהחלו את המירוץ ו-142 רוכבים שסיימו אותו, ורביעי מבין שמונת חברי קבוצתו. ביוני 2019 ניצח באליפות ישראל במרוץ נגד השעון.

ב-19 באוגוסט 2020 פרסמה קבוצת Israel Start-Up Nation שניב נבחר לסגל הקבוצה לטור דה פראנס וגבר על שלושת הישראלים (עומר גולדשטיין, גיא שגיב ואיתמר איינהורן) שהתחרו גם הם על הכרטיס לישראלי בטור. בכך ניב הפך לישראלי הראשון שמזנק למרוץ היוקרתי. ניב סיים את טור דה פראנס 2020 במקום ה-139 מבין 176 רוכבים שהחלו את המירוץ ו-146 רוכבים שסיימו אותו.

בטור דה פראנס ביולי 2022 הגיע בטור השני שלו למקום ה-77 בדירוג המצטבר.

בשלהי 2022 ניב פרש מתחרויות כספורטאי תחרותי ועבר לאמן באיגוד האופניים בישראל.

==קישורים חיצוניים==

* [https://www.procyclingstats.com/rider/209000 גיא ניב], באתר ProCyclingStats
* [http://www.giroditalia.it/eng/atleta/guy-niv/ גיא ניב], באתר ג'ירו ד'איטליה
* 
* 
* 
* 

==הערות שוליים==

קטגוריה:רוכבי אופניים ישראלים
קטגוריה:רוכבי אופני הרים
קטגוריה:מועצה אזורית משגב: אישים
קטגוריה:ישראלים שנולדו ב-1994
גיא שגיב

גיא שגיב (נולד ב-5 בדצמבר 1994) הוא רוכב אופני כביש ישראלי ב-Israel Start-Up Nation. אלוף ישראל במרוץ אופני כביש (2015, 2016 ו-2019), ואלוף ישראל במרוץ נגד השעון בשנים 2017 ו-2020. ב-2018 השתתף בג'ירו ד'איטליה 2018. הוא וגיא ניב, חברו לקבוצה, הם הישראלים הראשונים אי פעם שהשתתפו באחד ממרוצי הגרנד טורס. שגיב הפך לישראלי הראשון שמסיים מרוץ גראנד טור כאשר סיים במקום ה-141 מתוך 149 רוכבים שהשלימו את מסלול המירוץ

שגיב נולד בנאמור בבלגיה בעת שהוריו שהו מספר שנים בבלגיה. כשהיה בן שלוש המשפחה שבה לישראל. תחילה רכב באופני הרים, ובהמשך עבר להתחרות באופני כביש בקבוצת CCC בהדרכת גל צחור ואילן אידלסון.

== חיים אישיים ==
גיא שגיב (במרכז הפודיום) מנצח מרוץ אורים 2017
שגיב מתגורר בז'ירונה שבספרד עם אשתו, הרוכבת האולימפית הישראלית עומר שפירא. ביולי 2023 נולדה לזוג בת.

== קישורים חיצוניים ==

* [https://www.procyclingstats.com/rider/168814 גיא שגיב] באתר ProCyclingStats
* [http://www.giroditalia.it/eng/atleta/guy-sagiv/ גיא שגיב], באתר ג'ירו ד'איטליה
* 
* 
* 
* 
* 
* 

== הערות שוליים ==

קטגוריה:רוכבי אופניים ישראלים
קטגוריה:אלופי ישראל בספורט
קטגוריה:ישראלים ילידי בלגיה
קטגוריה:ישראלים שנולדו ב-1994
ג'רמי סילמן

ג'רמי סילמן (באנגלית: Jeremy Silman; 28 באוגוסט 1954 – 21 בספטמבר 2023) היה שחמטאי יהודי-אמריקאי, מאמן ומחבר ספרי שחמט.

==ביוגרפיה==
ג'רמי סילמן נולד בדל ריו, טקסס. הוא התחיל לשחק שחמט בגיל 12. זכה באליפות ארצות הברית הפתוחה בשנת 1981. בשנת 1988 הוענקה לו דרגת אמן בינלאומי.

החל משנות ה-90 של המאה ה-20 ועד למותו סילמן עסק בעיקר בכתיבת ספרי שחמט ואימון. בסך הכל הוא פרסם 35 ספרים. כמו כן העביר קורס שחמט באינטרנט.

הוא היה יועץ לשחמט בצילומי הארי פוטר ואבן החכמים.

נפטר ב-21 בספטמבר 2023.

==קישורים חיצוניים==

* 

קטגוריה:שחמטאים יהודים אמריקאים
קטגוריה:אמנים בין-לאומיים
קטגוריה:מאמני שחמט יהודים
קטגוריה:מחברי ספרי שחמט אמריקאים
קטגוריה:מחברי ספרי שחמט יהודים
קטגוריה:אמריקאים שנולדו ב-1954
קטגוריה:אמריקאים שנפטרו ב-2023
דינמו מוסקבה (כדורמים)

דינמו מוסקבה (ברוסית: Ватерпольный клуб "Динамо" Москва) הוא מועדון כדורמים רוסי, הנמנה עם מועדוני הכדורמים המובילים והוותיקים ברוסיה. המועדון מתחרה בליגת העל הרוסית, ליגת הכדורמים הבכירה ברוסיה. המועדון פועל בחסות אגודת הספורט של דינמו. ספונסר הקבוצה הוא קבוצת ההשקעות Renova, בבעלות האוליגרך ויקטור וקסלברג.

במהלך שנות קיומה, זכתה הקבוצה ב-20 אליפויות ו-7 גביעי מדינה. הקבוצה זכתה בדאבל שלוש פעמים (1994, 1995, 1996).

== תארים ==
* אליפות ברית המועצות
** זכייה (11) — 1955, 1957, 1958, 1960, 1961, 1962, 1968, 1969, 1985, 1986, 1987
* הגביע הסובייטי
** זכייה (5) — 1949, 1986, 1988, 1990, 1991
* אליפות רוסיה
** זכייה (9) — 1994, 1995, 1996, 1998, 2000, 2001, 2002, 2018, 2019
* הגביע הרוסי
** זכייה (9) — 1994, 1995, 1996, 1997, 1999, 2016, 2018, 2019, 2020
* גביע מחזיקות הגביע
** זכייה (2) — 1985, 2000

== קישורים חיצוניים ==

* 

* [https://www.youtube.com/channel/UC2YzaIbRBTNXu4hgglWoQtw ערוץ הווידאו] באתר יוטיוב

דינמו
כדורמים
צסק"א מוסקבה (כדורמים)

צסק"א מוסקבה הוא מועדון ספורט של אגודת צסק"א מוסקבה בתחום כדורמים שהיה קיים בשנים 1924 - 1999 והיה אחד המוצלחים ביותר באירופה, לאחר שזכה בליגת האלופות, בסופרקאפ ובגביע מחזיקות הגביע.
==היסטוריה==
המועדון הוקם בשנת 1924 בחסות משרד ההגנה הסובייטי ולאחר הקמת הליגה הסובייטית הפכה עד מהרה לדומיננטית בה וזכתה במירב תוארי האליפות וזכתה גם במפעלים האירופיים - פעם אחת בליגת האלופות, פעמיים בגביע המחזיקות האירופי ושלוש פעמים בסופרקאפ האירופי.

עם התפרקות ברית המועצות נחלשה הקבוצה מאוד ובשנת 1999 פורקה קבוצת הבוגרים שלה

== תארים ==
* אליפות ברית המועצות / אליפות רוסיה
** זכייה (21) (שיא): 1945, 1946, 1949, 1954, 1964, 1965, 1966, 1970, 1971, 1975, 1976, 1977, 1978, 1980, 1983, 1984, 1988, 1989, 1990, 1991, 1993
* הגביע הסובייטי / הגביע הרוסי
** זכייה (8): 1977, 1980, 1982, 1983, 1984, 1987, 1989, 1993
* ליגת האלופות
** זכייה (1): 1977
* גביע מחזיקות גביע
** זכייה (2): 1981, 1983
* הסופרקאפ האירופי 
** זכייה (3): 1977, 1981, 1983

== קישורים חיצוניים ==
* 
==הערות שוליים==

מים
דינמו
תליית נעליים

נעליים תלויות על כבלי חשמל וטלפון בעיר [[פלנסבורג שבגרמניה]]
תליית נעליים הוא מנהג עירוני. בימינו המושג מתייחס בעיקר לנעליים שנזרקות לעבר כבלי חשמל, קווי טלפון או כל סוג של כבלים מוגבהים. הנעליים מושלכות גם לעבר גדרות או עצים. 
==תליית נעליים==
"תליית נעליים", או כבילת נעליים, הוא המנהג לזרוק נעליים מעלה כששרוכיהן קשורים יחד כך שהם ייתקעו על כבלי חשמל, חוטי טלפון או כל סוג אחר של כבלים גבוהים. ברגע שזוג הנעליים שרוך יחד הן מושלכות מעלה כמו בּוֹלָאס (נשק הטלה מן העבר שהוטל לעבר עופות וחיות קטנות).

הנוהג לתלות נעליים נפוץ ברחבי אירופה וצפון אמריקה, בערים גדולות וכן ביישובים או כפרים. לרוב, הנעליים שמושלכות לעבר החוטים והכבלים הם נעלי סניקרס. כמו כן נזרקים נעליים מעור ואף מגפיים. לכל אזור יש שוני בסוג הנעליים שמושלכות וגם בגיל של מבצעי המנהג בהתאם למצבם הסוציואקונומי.

===תכלית===
לפי רוב הסברות, תליית נעליים קשורה לעולם הפשע. הסברה הראשונה גורסת שמדובר במעשה בריוני בו נעליו של קורבן נזרקות כדי שהוא לא יוכל להשיג אותן. סברה אחרת גורסת כי מדובר במתיחה אותה מבצעים אנשים שיכורים. תושבי לוס אנג'לס טענו בעבר שאוסף נעליים התלויות מחוטי טלפון או כבלי חשמל באזורם מסמלים טריטוריה בה נמכרים סמים וחומרים אסורים אחרים, או אזור של התכנסות חברי כנופיה.

מנגד ישנן גם דעות אחרות על המנהג שאינן קושרות אותו בונדליזם או בפשיעה. במספר תרבויות, נעליים נתלות או נזרקות לאוויר בתור מחווה לסיום שנת הלימודים או לפני חתונת זוג בתור טקס מעבר. ישנם המחזיקים בדעה כי המנהג לקוח דווקא מהעולם הצבאי, ובו חיילים שסיימו את הכשרתם או תפקידם הצבאי זרקו את נעליהם למקומות גבוהים. בסרט לכשכש בכלב (1997) מתבצעת תליית נעליים בתור מחווה לסמל ויליאם שומאן (שבגילומו של וודי הרלסון).

יש גם הסבר פשוט והגיוני יותר לתליית הנעליים: נעליים ישנות, בלויות או שאינן נוחות מושלכות כדי להיפטר מהן. ייתכן גם שהמנהג בא מצורך אנושי לסמן טריטוריה.

באזורים מסוימים בעולם, נעליים לכודות על כבלי חשמל או טלפון מסמלות מוות של אדם. נעליים אלה שייכות לאדם שנפטר. לפי אמונה טפלה, נשמתו של האדם תרד מגן עדן עם תחיית המתים ובדרכה מטה תיקח את נעליה הישנות. לפי הסבר חלופי, הנעליים מושלכות מעל או מעבר לבית כדי להגן עליו מרוחות רעות. סברה אחרת אומרת שהנעליים נזרקות לצורך מזל כאשר אדם יוצא לדרך חדשה בחייו ועוזב את אזור מגוריו.

=="עץ נעליים"==
"עץ נעליים" ב[[סן דייגו שבארצות הברית]]
"עץ נעליים" הוא עץ (או עמוד חשמל או כל מתקן גבוה העשוי מעץ) שנערמו עליו נעליים. עצי נעליים לרוב יימצאו לצד כבישים ראשיים וייתכן שיהיו עליהם רק נעליים מסוג מסוים (למשל, נעליים צבאיות או נעלי עקב). כיום יש לפחות 76 עצים כאלו ברחבי ארצות הברית, ומספר לא ידוע ברחבי העולם.

==קישורים חיצוניים==

* 

==הערות שוליים==

קטגוריה:אמנות רחוב
קטגוריה:הנעלה
קטגוריה:משחקי ילדים
קטגוריה:פולקלור אמריקאי
נפטכימיק ניז'נקאמסק (כדורגל)

נפטכימיק ניז'נקאמסק (ברוסית: Футбольный клуб „Нефтехимик“ Нижнекамск) הוא מועדון כדורגל מקצועני רוסי מהעיר ניז'נקאמסק. נוסד במתכונתו הנוכחית בשנת 1991.

== היסטוריה ==
מועדון נפטכימיק ניז'נקאמסק נוסד לראשונה בשנות הששים של המאה העשרים בחסות המפעל הכימי של ניז'נקאמסק (שברבות השנים הפך למפעל נפטכימיק ניז'נקאמסק) והתמודד במסגרות חובבניות עד 1990 כשהעפיל לליגה השנייה. ברם, תקופת קיומו באותה תקופה אינה נספרת. המועדון פורק ב-1990 והוקם מחדש ב-1991 והחל להתמודד בליגה הרוסית השלשיית. את הופעת הבכורה בליגה השנייה המועדון סיים במקום התשיעי מתוך 22.עונה לאחר מכן סיימה במקום הראשון והעפילה למחוז מרכז של הליגה השנייה שאוחדה עונה לאחר מכן לליגת המשנה הרוסית שם הייתה עונת 1997/1998 שם ירדה בחזרה לליגה השנייה. 

עונת 1993 הייתה קשה מאוד בעקבות האיחוד של הליגה, עם זאת המועדון העפיל עד לשלב 16 האחרונות בגביע רוסיה שבו הקבוצה נפגשה עם ספרטק מוסקבה, והפסידה בתוצאה 0:5.

הישג השיא של המועדון היה המקום השישי בליגת המשנה הרוסית בעונת 1994 ושיחק בליגה השנייה במשך 3 עונות לפני שירד לליכה השלישית.

בעונת 2000 הקבוצה סיימה במקום הראשון עם מאזן נטול הפסדים לחלוטין לאורך כל העונה וחזרה לליגת המשנה. בארבעת השנים הבאות התמודד בליגה השנייה אך לא עבר את המקום ה-11.

ב-2004 המועדון נשר שוב לליגה השלישית.

ב-2009 המועדון חתם על חוזה שיתוף פעולה עם רובין קאזאן, שבמסגרתו המועדון הפך לקבוצת המילואים של רובין.

ב-2011 הקבוצה העפילה חזרה לליגת העל בה התמודדה עד עונת 2013.

בעונת 2017 חזרה לליגת המשנה, אך לאחר עונה אחת נשרה חזרה לליגה השלישית. בעונת 2018/2019 העפילה לשלב 32 האחרונות בגביע הרוסי ונצמדה לצמרת הטבלה בליגה השנייה ולאחר שתי עונות בליגה השנייה חזרה שוב לליגה הלאומית.

==אצטדיון הקבוצה==
הקבוצה מארחת את משחקיה באצטדיון נפטכימיק המכיל 3,200 מושבים ונחנך באוגוסט 1978. בשנת 2000 נערך בו שיפוץ ונוספו לו מושבים. כמות שיא של צופים באצטדיון הייתה במשחק נגד וולגה ניז'ני נובגורוד במסגרת הליגה השנייה, שנערך ב-26 באוקטובר 2015, בו נכחו 15,470 צופים, רובם עמדו. בשנת 2019 נסגר לשיפוצים והקבוצה עברה לארח משחקים באצטדיון רובין בסוצגורוד בקאזאן.

==ראו גם==
*נפטכימיק ניז'נקאמסק (הוקי קרח)
== קישורים חיצוניים ==

* 

==הערות שוליים==

קטגוריה:קבוצות כדורגל רוסיות
קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1991
קטגוריה:טטרסטן: ספורט
יעקב זילברמן

יעקב זילברמן (ברוסית: Яков Зильберман; נולד ב-26 במאי 1954 בצלינוגרד אז בברית המועצות, כיום בקזחסטן) הוא שחמטאי סובייטי-ישראלי בדרגת רב אמן.

נכון לאפריל 2021, מדורג במקום ה-87 בישראל לפי מד כושר.

==ביוגרפיה==
יעקב זילברמן נולד בצלינוגרד ולאחר מספר שנים עבר לאלמטי. בהיותו בברית המועצות הוא השתתף בתחרויות בתחום המדינה בלבד. בשנת 1989 יעקב זילברמן עלה לישראל.

==הישגים באליפויות ישראל==
* 1992 - מקום שישי
* 1994 - מקום חמישי
* 1996 - מקום רביעי
* 1998 - מקום תשיעי
* 2006 - מקום רביעי.

==קבלת דרגות בינלאומיות==
* 1991 - אמן בינלאומי
* 1998 - רב אמן.

== יעקב זילברמן באולימפיאדת השחמט ==
בשנת 1992 השתתף זילברמן באולימפיאדת שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1992|| 2 עת || ישראל || 2485 ||2 מ-4||1+ 2= 1-||50.0|| 11 קבוצתי
|}

==קישורים חיצוניים==

* [http://www.chess.org.il/Players/Player.aspx?Id=16 כרטיס השחקן של יעקב זילברמן באתר איגוד השחמט הישראלי]

==הערות שוליים==

קטגוריה:שחמטאים יהודים סובייטים
קטגוריה:רבי-אמנים ישראלים
קטגוריה:עולים בשנות ה-1980
קטגוריה:ישראלים ילידי ברית המועצות
קטגוריה:ישראלים שנולדו ב-1954
פרס בוני ציון

פרס בוני ציון של ארגון נפש בנפש ע"ש סילבן אדמס מוענק במטרה להוקיר את הישגיהם של עולים ממדינות דוברות אנגלית ולהביא לידי הציבור את תרומתם יוצאת הדופן למדינת ישראל. הפרס הוקם בשנת 2013 והוא מוענק בכל אחת מהקטגוריות הבאות: תרבות אומנות וספורט, מנהיגות צעירה, מדע ורפואה, הסברה, יזמות עסקית וטכנולוגיה, חינוך, פעילות התנדבותית, מפעל חיים.

==מקבלי הפרס==
{| class="wikitable"
|-
! שנה
! תרבות אומנות וספורט
! מנהיגות צעירה
! מדע ורפואה
! הסברה
! יזמות עסקית וטכנולוגיה
! חינוך
! פעילות התנדבותית
! מפעל חיים
! השפעה גלובלית
|-
| 2014
| יעקב קירשן
| סגן נירה לי
| פרופ’ ג’פרי הוסדורף
|
| יוסף אברמוביץ
| הרבנית מלכה בינה
| יוסף גיטלר
| פרופ’ שמעון גליק
|
|- bgcolor="#EFEFEF"
| 2015
| אשר וייל
| סמ"ר ד"ר אסף שטיין
| פרופ' צ'רלס ספרונג
|
| ג'ון מדבד
| חנה רייפמן צוויטר
| הרב ד"ר שאול (סת') פרבר
| טל ברודי
|
|-
| 2016
| אסטל פרידמן
| סמ"ר (במיל') סהר אלבז
| פרופ' חיים סידר
|
| סקוט טובין
| ברברה לוין
| ד"ר רחל לבמור
| משה ארנס
|
|- bgcolor="#EFEFEF"
| 2017
| יורם רענן
| סקוט ניס, סרן ליבי וייס
| פרופסור בן קורן
| פרופסור ג'רלד שטיינברג
|
| הרב חיים ברובנדר
| בת' שטיינברג
| פרופסור אליס שלוי, פרופסור אליעזר דוד יפה
|
|-
| 2018
| לינדה שטרייט
| רס"ן קרן הג'יוף
| פרופ' מרשה ג'אויט
| ארסן אוסטרובסקי
|
| הרב ד"ר שלמה ריסקין
| קלמן סמואלס
| מוריס קאהן
|
|-- bgcolor="#EFEFEF"
| 2019
| דני חכים
| מרים בלין
| ד"ר אורה פלטיאל
| מייקל דיקסון
|
| ד”ר בוורלי גריבץ
| עו”ס לאה אברמוביץ
| הרולד “סמוקי” סימון 
|
|-
| 2020
| דייוויד בלאט
| זו פלמנבאום
| פרופ’ דבורה רונד
|
|
| ראובן (בוב) אש
| דבי גרוס
| אברהם אינפלד
| דורי גולד
|- bgcolor="#EFEFEF"
| 2021
| ג'וזי כץ
| מיכל ברמן
| ד"ר יונתן ריק
|
|
| פרופ' דניאל חיימוביץ
| דוד מרקו
| הרב ד"ר דניאל טרופר
| מיכה אודנהיימר
|-
| 2022
| פרופ’ הרי בן ציון ברנד
| אשר פרדמן
| פרופ’ ארטור אידלמן
|
|
| הרב פרופ׳ דוד גולינקין
| פמלה ואבא קליימן
| נעמי צור
| פרופ’ מוריס הרטשטיין
|}

==קישורים חיצוניים==

* 

==הערות שוליים==

*
בוני ציון
בוני ציון
עקעק איברי

עקעק איברי (שם מדעי: Cyanopica cooki) הוא מין של ציפור שיר ממשפחת העורביים שבסדרת ציפורי השיר.

==מאפיינים==
העקעק האיברי הוא ציפור ממשפחת העורבים, משויך לסוג עקעק תכול. אורכו 35-31 ס"מ. הוא דומה לעקעק זנבתן, אבל רזה יותר עם רגליים קטנות יחסית. ראשו שחור מבריק וגרונו לבן. חלקו התחתון וגבו בצבע חום-אפור בהיר. זנבו ארוך, בין 20-16 ס"מ, בצבעי כחול ותכלת. 

העקעק מתגורר בסוגים שונים של יער מחטניים (בעיקר אורן) וביערות רחבים, לרבות בפארקים ובגנים בחלקים המזרחיים של חצי האי האיברי. 

== תפוצה ובתי גידול ==
עקעק איברי נפוץ בחלקים הדרום-מערביים והמרכזיים של חצי האי האיברי, בספרד ובפורטוגל. עם זאת, הוא נמצא גם בדרום מערב צרפת ולאחרונה אפילו דווח כי נראה בצפון מערב איטליה. 

יש המתייחסים אליו כבעל תכונות דומות לעקעק תכול מצוי הנפוץ במזרח אסיה. עם זאת, הוא מרוחק ממנו 9,000 ק"מ. גם ניתוח גנטי שנערך לאחרונה הוכיח כי מדובר בשני מינים שונים: עקעק איברי ועקעק תכול מצוי. תגלית נוספת המחזקת את היותו מין מקומי נפרד היא מאובנים בני 44,000 שנים שנמצאו בגיברלטר.<ref></ref>

== התנהגות ואקולוגיה ==
לעיתים קרובות נוהג העקעק האיברי ללקט בקבוצות או בלהקות הכוללות עד 70 ציפורים. הקבוצות הגדולות מתקיימות לאחר עונת הרבייה ובמהלך חודשי החורף. תזונתם מורכבת בעיקר מבלוטים (זרעי אלון) ומצנוברים, וכן חסרי חוליות הזחלים שלהם, פירות רכים וגרגרים, וכן פסולת בפארקים ובערים.

מין זה מקנן בדרך כלל במושבות פתוחות עם קן אחד בכל עץ. בדרך כלל יש 6-8 ביצים מודגרת במשך 15 ימים.

== קישורים חיצוניים ==

* [https://www.inaturalist.org/taxa/339684-Cyanopica-cooki עקעק איברי], באתר [https://www.inaturalist.org Inaturalist] 

==הערות שוליים==

קטגוריה:בעלי חיים שתוארו ב-1850
קטגוריה:טקסונים שתוארו בידי שארל לוסיאן בונפרטה
קטגוריה:עורביים

קטגוריה:ספרד: עופות
פוקילידס

האגורה של [[מילטוס, עירו של פוקילידס]]
פוקילידס ממילטוס (ביוונית: Φωκυλίδης ὁ Μιλήσιος; נולד בערך בשנת 560 לפנה"ס) היה משורר של אמרות חוכמה קצרות, עקרונות מוסר, והמלצות לחיים (שירה גנומית). כמה מאות שנים אחריו פורסם ספר אמרות המתיימר להיות של פוקילידס אך מוכר כיום כיצירה פסאודואפיגרפית של סופר יהודי אנונימי (פסאדו-פוקילידס) מאלכסנדריה מהמאה הראשונה לפנה"ס או הראשונה שאחריה.

מכתש פגיעה בקצה הדרום מערבי של הירח נקרא על שמו של פוקילידס.

==פוקילידס==
מעט מאמרותיו של פוקילידס (האמיתי) שרדו כציטוטים במסגרת כתבים של סופרים אחרים, ובעיקר באנתולוגיה (הפלורילגיום) של יואנס סטובאוס, שם עוסקות אמרותיו בבוז להבלי המעמד והעושר ומציגות בשפה פשוטה ומתומצתת את עקרונותיו בנוגע לכבוד, צדק וחוכמה. דוגמה למכתם שצוטט על ידי דיו כריסוסטום:

ועוד מצוטט על ידי אריסטו:

==פסאודו-פוקילידס==
אלכסנדריה העתיקה, עירו של פסאודו-פוקילידס
שיר חינוכי ביוונית עם אמרות הכתובות ב-230 שורות הקסמטריות בשם "Ποίημα νουθετικόν" או "γνῶμαι" (כלומר - שירת חוקים, או ידע) פורסמה על שמו של פוקילידס. כיום מכירים בה החוקרים כיצירה של יהודי אנונימי מאלכסנדריה שכתב לפי ההערכות בין 170 לפנה"ס ל-50 לספירה.

הספר לא מזכיר במפורש את התנ"ך או את היהדות, אך ליצירה יש התאמות רעיוניות ולשוניות רבות עם התורה - ובעיקר היא כוללת ניסוח נוסף לחוקים המופיעים בספרי שמות, ויקרא, ודברים, ובשבע מצוות בני נח, וכוללת שימוש בסגנון ספרי החוכמה של מגילת קהלת, משלי וגם ספרות חוכמה מהספרים החיצוניים, בעיקר בן סירא. נראה מהביטויים הכלולים באמרות שהסופר השתמש בתרגום השבעים (תרגום התורה ואחר כך שאר המקרא ליוונית שבוצע באלכסנדריה במאה ה-3 לפנה"ס) כמקור עיקרי. כשתי דוגמאות מני רבות, ניתן להביא למשל את אימרתו של פסאודו-פוקילידס התואמת את מצוות שילוח הקן מספר דברים:

וגם:

אימרות נוספות עוסקות בצדק, עזרה ומניעה מעושק של עניים חלשים וגרים, מוסר עבודה, מניעה מחמדנות ושמירה על טוהר הגוף ויחסי האישות והמשפחה.
חלק מהאימרות במפורש קוראות לאמונה באל אחד - בורא רוח האדם בדמותו, ושופט צדק.
ישנם הטוענים שחלק מהאימרות מראות השפעות נוצריות אך דעה זאת לא מקובלת על רוב החוקרים.
נראה שהיצירה נכתבה כדי להציג את חוקי המוסר היהודי כחוקים אוניברסליים, ולכן אולי ההימנעות מחוקים שאינם נוגעים ישירות למוסר כללי (השבת למשל אינה נזכרת), ומסירת הדברים בשם פוקילידס שהיה ידוע באימרותיו המוסריות.

ההערכה על מיקומו של פסאודו-פוקילידס באלכסנדריה העתיקה נובעת, מלבד היות אלכסנדריה באותם ימים מרכז תרבותי ספרותי עולמי וגם מרכז ישוב יהודי גדול, באימרה 102 המתנגדת לקיום ניתוחים שלאחר המוות, מנהג שהיה מקובל אז רק באלכסנדריה, ככל הידוע.

הספר של פסאודו-פוקילידס (שנחשב אז כספר מקורי של פוקילידס היווני) שימש כספר חינוכי בבתי ספר בתקופה הביזנטית. חלק מהאימרות בספר שולבו מאוחר יותר באוסף ה"נבואות הסיביליות" מהמאה ה-6 או ה-7 (ערבוב של אימרות הלניסטיות, עבריות, ונוצריות שכביכול נכללו בספרי הסיבילות המקוריים שנשרפו במאה ה-4). העותקים המוקדמים ששרדו מהספר הם מהמאה ה-10 לספירה. אחרי שהודפס בוונציה בשנת 1495, שימש כספר חינוך גם בבתי ספר באירופה בימי הרפורמציה.

== קישורים חיצוניים ==
*[http://remacle.org/bloodwolf/poetes/phocylide/sentences.htm ספרו של פסאודו-פוקילידס] בתרגום לצרפתית (מיוונית)
* 

==הערות שוליים==

קטגוריה:יוונים בתקופה ההלנית
קטגוריה:משוררי יוון העתיקה
קטגוריה:ספרות חוכמה
קטגוריה:פסאודואפיגרפיה
אדראנוס

אדראנוֹס או אדראנוּס (ביוונית: Αδρανός) היה אל האש לו סגדו שבט הסיקוליים (ביוונית Sikeloi), התושבים הראשונים של האי סיציליה. הפולחן לאדראנוס התקיים בכל רחבי האי ובמיוחד באזור הר הגעש אטנה. הסיקוליים האמינו כי אדראנוס עצמו חי תחת הר הגעש אטנה לפני שגורש על ידי האל היווני הפייסטוס (הנקרא אצל הרומאים וולקן). על פי הסופר הרומאי קלאודיוס איליאנוס, כאלף כלבים שמרו על המקדש של אדראנוס. על פי הסיגיוס מאלכסנדריה, בלשן יווני מהמאה ה-5 או ה-6 לספירה, אדראנוס על היה האבא של האל פאליצ'י, אשר נולד מהמאהבת שלו הנימפה תאליה.

כמה פרשנים מודרניים טוענים כי ייתכן ושמו של אדראנוס קשור לאל המסופוטמי אַדְרַמֶּלֶךְ (ראו ) או לאל הזורואסטרי אטאר שהיו גם האנשה של השמש או של אש.

קטגוריה:אלי אש
קטגוריה:אלים רומיים
קטגוריה:מיתולוגיה רומית
תל אביב בלילה

"תל אביב בלילה" (מעוצב: "ת"א בלילה") הוא סינגל שהוקלט על ידי הזמרת הישראלית עדן בן זקן. השיר יצא לאור ב-28 בינואר 2018, על ידי חברת התקליטים אן אם סי יונייטד, כסינגל הראשון מתוך אלבומה הרביעי, חיים שלי (2019).

השיר הגיע למקום הרביעי במצעד של מדיה פורסט, הראשון במצעד ה-TV של מדיה פורסט, והשלישי במצעד של גלגלצ.

== רקע וכתיבה ==
השיר נכתב על ידי אבי אוחיון, הולחן על ידיו ועל ידי מתן דרור, והופק על ידי דרור גם כן. השיר הוא שיר פופ המשלב בתוכו גם את הסגנון הים-תיכוני.

לדברי המבקרים, השיר מבוסס על השיר "Back to Black" של הזמרת איימי ויינהאוס. בכתבה שהתפרסמה ב"ישראל היום" נאמר כי: "אין שום אפשרות להתעלם מהעובדה שהשיר שכתב עבורה אשף הלהיטים אבי אוחיון, מושפע, שלא נאמר – גונב בגסות רבה מהלהיט האלמותי "Back to Black", של איימי ויינהאוס".

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של בן זקן בסמוך לצאתו כסינגל. הוא צולם ב-"מועדון השבלול" אשר מתמקם בתל אביב-יפו. תחילה, ניתן לראות את בן זקן נכנסת אל תוך מועדון לילה, עולה לבמה ומתחילה לשיר את השיר בליווי של פסנתר.

בין לבין ניתן לראות אישה אשר קמה משנתה, הולכת אל חבר שלה ומשם השניים מגיעים אל אותו מועדון הלילה בו בן זקן נמצאת. לבסוף, ניתן לראותה, כשהיא בוכה.

הקליפ זכה להצלחה רבה ונכון לספטמבר 2020, מונה הצפיות שלו עומד על כ-8.9 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על בכי
קטגוריה:שירים על כאב לב
קטגוריה:שירים על לילות
קטגוריה:שירים על תל אביב-יפו
קטגוריה:מחלוקות הקשורות לדגימת מוזיקה
קטגוריה:סינגלים בהוצאת NMC יונייטד אנטרטיינמנט
יחסי מצרים–צרפת

היחסים בין מצרים לבין צרפת קיימים מימי הביניים ועד ימינו, והם חלק מיחסי צרפת-אפריקה.

== היסטוריה ==
בשנת 1500 חתמו ממלכת צרפת והסולטנות הממלוכית של מצרים על הסכם קפיטולציות, במהלך שלטונם של לואי השנים עשר, מלך צרפת, והסולטאן באיזיט השני, שבו הסולטאן העניק זכויות לצרפתים ולקטלאנים, ומאוחר יותר הורחבו הזכויות על ידי סולימאן המפואר.

נפוליאון בונפרטה הגיע בשנת 1798 בראש משלחת למצרים, וקשר קשרים עם מוחמד עלי, ובעקבות כך סטודנטים מצריים נשלחו לצרפת להתמחות במדעים מודרניים ובאמנויות.

=== סכסוכים בשנות ה-50 של המאה ה-20 ===
במהלך שמונה שנות המאבק האלג'יראי לעצמאות נגד השלטון צרפתי, נשיא מצרים, גמאל עבד אל נאצר תמך מאוד בתנועת ההתנגדות, וסיפק סיוע צבאי משמעותי לחזית השחרור הלאומי. בעקבות כך, ובעקבות הלאמת תעלת סואץ על ידי נאצר, הצטרפו הצרפתים לבריטניה וישראל במתקפה על מצרים במהלך משבר סואץ.

== היום ==
על פי סקר ה-BBC World Service בשנת 2013, 36% מהמצרים הביעו דעה חיובית על ההשפעה צרפתית, בעוד 26% הביעו דעה שלילית. נשיא מצרים לשעבר חוסני מובארכ ביקר בצרפת 41 פעמים.

קיימים חילופי תרבות בין צרפת לבין מצרים, ולתרבות הצרפתית יש נוכחות חזקה במצרים.

== קישורים חיצוניים ==

* [http://www.sis.gov.eg/VR/erupeanvisit/frontpage/enhtml/france/html/ereal02.htm יחסי מצרים צרפת]

== הערות שוליים ==
אביגדור ביחובסקי

אביגדור ביחובסקי (ברוסית: Авигдор Быховский) (נולד ב-3 במאי 1955 במוסקבה) הוא שחמטאי סובייטי-ישראלי בדרגת רב אמן ומאמן שחמט.

==ביוגרפיה==
אביגדור ביחובסקי נולד במוסקבה. בשנת 1974 בתחרות לצעירים בלבוב הוא סיים במקום הרביעי. בשנת 1978 הוא השתתף בתחרות באיטליה וסיים במקום השני. בשנת 1990 הוא סיים בסוצ'י במקום השלישי.

בשנת 1994 הוא עלה לישראל. הוא משתתף בתחרויות שנערכות בישראל, אירופה וארצות הברית.

בשנת 1993 הוענקה לו דרגת רב אמן.

באליפות ישראל לבני 50+ בשנת 2014 הוא סיים במקום הרביעי.

==קישורים חיצוניים==

* [http://www.chess.org.il/Players/Player.aspx?Id=499 כרטיס השחקן של אביגדור ביחובסקי באתר איגוד השחמט הישראלי]

קטגוריה:שחמטאים יהודים סובייטים
קטגוריה:רבי-אמנים ישראלים
קטגוריה:עולים בשנות ה-1990
קטגוריה:ישראלים ילידי ברית המועצות
קטגוריה:מאמני שחמט ישראלים
קטגוריה:ישראלים שנולדו ב-1955
ויאצ'סלב איינגורן

ויאצ'סלב איינגורן (ברוסית: Вячеслав Эйнгорн) (נולד ב-23 בנובמבר 1956 באודסה) הוא שחמטאי סובייטי-יהודי-אוקראיני בדרגת רב-אמן.

נכון לינואר 2019, מדורג במקום ה-44 באוקראינה לפי מד כושר.

==קורות חיים==
ויאצ'סלב איינגורן נולד באודסה והוא בוגר תואר ראשון במתמטיקה מאוניברסיטת אודסה.

הוא השתתף מספר פעמים באליפות ברית המועצות בשחמט, בשנת 1984 סיים במקום השלישי, בשנת 1982 חלק מקום 2–7 (בין היתר עם קונסטנטין לרנר ויבגני ברייב), בשנת 1987 חלק את המקום ה-3–4, ובשנת 1989 חלק את המקום ה-2–5. בשנת 1987 חלק את המקום ה-8–11 בתחרות בינאזורית (שלב מוקדם לקראת התמודדות על תואר אלוף העולם).

לאחר התפרקות ברית המועצות היה חבר נבחרת אוקראינה באולימפיאדות השחמט ובאליפות העולם בשחמט לנבחרות.

ויאצ'סלב איינגורן היה מאמן נבחרת אוקראינה לנשים שזכתה במדליית זהב באולימפיאדת השחמט.

== קבלת דרגות בינלאומיות ==

1984 - אמן בינלאומי
1986 - רב-אמן.

== ויאצ'סלב איינגורן באולימפיאדת השחמט ==
בשנים 1992–2002 השתתף איינגורן ב-3 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה||מד כושר|| נקודות|| תוצאות|| %|| מקום
|-
| 1992|| 4 || אוקראינה || 2580 ||5.5 מ-10||3+ 5= 2-||55.0|| 9 קבוצתי, 36 אישי
|-
| 2002|| 4 || אוקראינה || 2588 ||5 מ-7||3+ 4= 0-||71.4|| 3 קבוצתי
|-
| 2004|| 4 || אוקראינה || 2600 ||4.5 מ-9||1+ 7= 1-||50.0|| 14 קבוצתי, 67 אישי
|}

==קישורים חיצוניים==

* [https://chesspro.ru/interview/eingorn_interview ריאיון עם איינגורן] 

==הערות שוליים==

קטגוריה:שחמטאים יהודים סובייטים
קטגוריה:רבי-אמנים יהודים
קטגוריה:שחמטאים יהודים אוקראינים
קטגוריה:בוגרי אוניברסיטת אודסה
קטגוריה:מאמני שחמט יהודים
קטגוריה:ילידי 1956
כביש 4314

כביש 4314 הוא כביש אורך מקומי שמקשר את המושבים כפר דניאל וגמזו לכביש 443, בסמוך למחלף בן שמן.

== צמתים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 4314 מצפון לדרום
|-
| align="center" | 0
| align="center" | צומת גמזו
| align="center" align="center" | בן שמן
| align="center" |
|-
| align="center" | 0.05
| align="center" | צומת ללא שם
| align="center" align="center" |בן שמן
| align="center" | כביש הגישה לאנדרטת הפלוגה הדתית
|-
| align="center" | 0.5
| align="center" | צומת ללא שם
| align="center" align="center" |בן שמן
| align="center" | כניסה לפארק מקסיקו
|-
| align="center" | 1.7
| align="center" | צומת ללא שם
| align="center" align="center" | כפר דניאל
| align="center" | כביש הגישה לבית הקברות כפר דניאל ופארק הקופים
|-
| align="center" | 1.9
| align="center" | כיכר ענבל
| align="center" align="center" |כפר דניאל
| align="center" | כביש הגישה לכפר דניאל, כביש הגישה לגמזו
|}

== ראו גם ==
*כבישי ישראל

== הערות שוליים ==

קטגוריה:ישראל: כבישים
ארוטיאנוס

ארוטיאנוס (Erotianus, ביוונית: Ἐρωτιανός וגם הרודיאנוס, Ἡρωδιανός; המאה ה-1 לספירה) היה מחברו של חיבור ביוונית ששמו "אוסף מילים היפוקרטיות" (Τῶν παρ' Ἱπποκράτει Λέξεων Συναγωγή).

לא בטוח אם הוא היה בעצמו רופא או רק פילולוג, אולם נראה כי הוא כתב (או לפחות התכוון לכתוב) מספר חיבורים אחרים על היפוקרטס, מלבד זה שנשאר בידינו. הוא ככל הנראה חי (כנראה ברומא) בזמן שלטונו של נירון קיסר (54–68 לספירה), מאחר שחיבורו מוקדש לארכיאטר (רופא החצר) של נירון, אנדרומכוס . החיבור בולט בכך שהוא מכיל את הרשימה המוקדמת ביותר הקיימת של כתבי היפוקרטס, וכוללת את שמותיהם של כמה חיבורים שכבר אבדו, אולם היא חסרה כמה שכיום הם חלק מהקורפוס ההיפוקרטי . שאר החיבור כולל מילון מונחים, שבו המילים מסודרות כיום בסדר אלפביתי חלקי, אם כי נראה כי מצב סידור זה אינו הסידור שאומץ על ידי המחבר עצמו.

ארוטיאנוס מזכיר בחיבורו את סלידת היהודים מאכילת חזיר, כאשר הוא מציין שיש המסבירים את מקור "המחלה הקדושה" באמונה טפלה, ו"שהם אומרים שיש לבדוק לאיזה סוג החולה שייך, לצורך כך שאם הוא יהודי עלינו להימנע מלתת לו בשר חזיר".

==הערות שוליים==

קטגוריה:פילולוגים
קטגוריה:סופרים רומאים
קטגוריה:מחברים כותבי יוונית
קטגוריה:אישים שחיו במאה ה-1
הג'ינג'ים

"הג'ינג'ים" הוא כינוי לזוג התסריטאים והשחקנים הקומיים - מאיה סובול ואיל אפטר. הם כתבו לתוכניות פריים טיים ולייט נייט בישראל ושיחקו במערכונים בתוכניות. זוכי פרסי הטלוויזיה לילדים ולנוער כחלק מכותבי הסדרה האחיין שלי בנץ.

איל אפטר השתתף בנוסף בעונה השנייה של תוכנית האלתורים המצליחה - "הכל הולך".

==ביוגרפיה==
הג'ינג'ים כתבו בתוכניות: הלילה עם ליאור שליין, מצב האומה, ארץ נהדרת, הכל הולך, המופע של רד ודביר, ערב חד פעמי, טין ניק סטנדאפ שואו, היום בלילה עם גורי אלפי, בית הכלבים עונה 3 וגב האומה.

כמו כן השתתפו בכתיבה לתוכנית פפראצי ששודרה בYes קולנוע ישראלי.
אפטר וסובול כותבים קטעי קישור והנחיה ופועלים בפיתוח קריאייטיבי לתוכניות שונות בהם האח הגדול, צומת מילר ופרסומות.

בשנת 2014 הקימו עם גורי אלפי את קבוצת התוכן "קופי המקלדות" (TYPE MONKEYS) שהפיקה וצילמה קטעי מערכונים להצגה ברשת.

ב-2022 זכו ב פרסי הטלוויזיה לילדים ולנוער לתסריט הטוב ביותר לסדרה קומית על חלקם בכתיבת האחיין שלי בנץ לצד כותבים נוספים בהם מתן בלומנבלט, לילך לשם ברנע ודרור ויידמן.

הם כתבו את ספיישלי הסטנדאפ של רותם אבוהב.

==חיים אישיים==
סובול ואפטר נשואים והם הורים לשלושה בנים. גרים בהרצליה.

== קישורים חיצוניים ==
* 
* 
* 
* 
* [https://www.youtube.com/channel/UCMxIn6Z-39GcWyQz6exBySA/videos מאיה סובול] באתר יוטיוב
* [https://niveshetcohen.com/rep/הגינגים/ הג'ינג'ים // תסריטאים] באתר "ניב עשת כהן"
* [https://www.youtube.com/channel/UCzLs-0CZTO_7YEqo6Q_np-g קופי המקלדות] ביוטיוב
* מאיה סובול ואורנה בנאי ב[https://vimeo.com/267182984 מערכון] מתוך "ערב חד פעמי"
* 
* רשת: [http://reshet.tv/tags/eyal-after/ איל אפטר]
* 
* 

קטגוריה:צמדים קומיים ישראליים
קטגוריה:תסריטאי טלוויזיה ישראלים
קטגוריה:קומיקאים יהודים ישראלים
קטגוריה:בדרנים ישראלים
קטגוריה:תסריטאים ישראלים
קשאני

קשאני הוא שם משפחה יהודי המעיד על מוצא מהעיר קשאן שבאיראן (בין טהראן לאיספהן).

==הערות שוליים==

קטגוריה:שמות משפחה
קטגוריה:שמות משפחה טופונימיים
יחסי ברוניי – קוריאה הדרומית

יחסי ברוניי–קוריאה הדרומית הם היחסים הדיפלומטיים שבין ברוניי לבין הרפובליקה של קוריאה.

== היסטוריה ==
חסן אל-בולקיה, סולטאן ברוניי, לצד מדינאי קוריאה, לי מיונג-באק]]
שתי המדינות כוננו יחסים דיפלומטיים ב-1 ביוני 1984, מייד לאחר שברוניי קיבלה את עצמאותה מבריטניה. קוריאה הדרומית פתחה את הקונסוליה הכללית בבנדר סרי בגוואן ב-1983, ושנה לאחר מכן, קונסוליה זו הפכה לשגרירות המייצגת את קוריאה הדרומית בברוניי. בשנת 2012, שר החינוך של ברוניי ביקר בקוריאה הדרומית כחלק מביקור עבודה. באותה שנה, סגן שר הבנייה הקוריאני ביקר בברוניי.

== יחסים כלכליים ==

* בשנת 2016, שווי הסחורה שיוצאה מברוניי לקוריאה הדרומית הגיעה לסך 707 מיליון דולר אמריקאי והיא כללה בעיקר גזי נפט ונפט גולמי. באותה שנה שווי הסחורה שיוצאה מקוריאה הדרומית לברוניי הגיעה לסך 116 מיליון דולר אמריקאי והיא כללה בעיקר מכוניות, פסטה, צינורות ברזל, רכבות, בטון ועוד.
* בשנת 2015, שווי הסחורה שיוצאה מברוניי לקוריאה הדרומית הגיעה לסך 941 מיליון דולר אמריקאי והיא כללה בעיקר גזי נפט, בטריות חשמליות, נפט גולמי ועוד. באותה שנה, שווי הסחורה שיוצאה מקוריאה הדרומית לברוניי הגיעה לסך 305 מיליון דולר אמריקאי והיא כללה בעיקר אוניות נוסעים, ברזל, מכוניות, אוטובוסים ועוד.

== ייצוג ==

* קוריאה הדרומית מיוצגת בברוניי על ידי שגרירות שהיא מחזיקה בבנדר סרי בגוואן, בירת ברוניי.
* ברוניי מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.

==קישורים חיצוניים==

== הערות שוליים ==
כביש 240

כביש 240 הוא כביש אורך אזורי שמקשר את כביש 232 בצומת חולית, בסמוך לקיבוצים סופה וחולית, עם כביש הביטחון שעובר בסמוך לגדר ההפרדה של רצועת עזה.

בעבר הכביש התחבר למורג, אחד מיישובי גוש קטיף וכן לדרך סלאח א-דין.

== צמתים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 240 מדרום לצפון
|-
| align="center" | 0
| align="center" | צומת חולית
| align="center" | 25x25 פיקסלים
| rowspan="2" align="center" | חולית
| align="center" | 
|-
| align="center" | 0.5
| align="center" | צומת ללא שם
| align="center" | 25x25 פיקסלים
| align="center" | כביש הגישה לחולית
|-
| align="center" | 1.2
| align="center" | צומת ללא שם
| align="center" | 25x25 פיקסלים
| rowspan="2" align="center" | סופה
| align="center" | כביש הגישה לסופה
|-
| align="center" | 1.5
| align="center" | צומת ללא שם
| align="center" | 25x25 פיקסלים
| align="center" | כביש הגישה לסופה, לניר יצחק ולכרם שלום
|-
| align="center" | 3.6
| align="center" | צומת ללא שם
| align="center" | 25x25 פיקסלים
| align="center" | גדר ההפרדה של רצועת עזה
| align="center" | כביש הביטחון שעובר בסמוך לגדר ההפרדה של רצועת עזה
|}

==הערות שוליים==

קטגוריה:ישראל: כבישים
קטגוריה:גוש קטיף: תחבורה
קטגוריה:עוטף עזה: תחבורה
מסלול אלומה

בפיזיקה של מאיצים, מסלול האלומה הוא המסלול של קרן חלקיקים המואצת במתקן מאיץ חלקיקים. המונח מתייחס לאחד מהבאים: 
*הקו במאיץ חלקיקים קווי שלאורכו קרן החלקיקים נעה.
*המסלול המוביל ממאיץ מעגלי לתחנה הסופית.
אלומות אלו מגיעות לתחנות ניסויים המשתמשות בהן בעיקר לניסויים בפיזיקת חלקיקים, מדע החומרים, כימיה, וביולוגיה מולקולרית.

== מסלול האלומה במאיץ חלקיקים ==
מסלול האלומה במאיצי חלקיקים נמצא, בדרך-כלל, במנהרה תת-קרקעית. לרוב, הוא מורכב מצינור מתכת הנקרא צינור האלומה, שבו נמצא ריק גבוה כך שנמצאות בתוכו מעט מאוד מולקולות המפריעות לאלומת החלקיקים המואצים. כאשר יש מולקולות בצינור הן עלולות לפזר את אלומת החלקיקים במקרה של התנגשות.
סמוך למתקן נמצאים מכשירים וציוד הנועדים לייצור, ניטור, האצה, ותחזוקה של קרן החלקיקים. אלה יכולים להיות מחוברים למסלול האלומה ישירות או להימצא בקרבתו. מכשירים אלה כוללים מתמרים (רכיבים הממירים אות פיזי לאות חשמלי ולהפך), מכשירי דיאגנוסטיקה, עדשות, קולימטורים (מקבלים), צמדים תרמיים, משאבות יונים, מדי יונים, ותאי יינון .
ישנם גם אמצעי קירור המשתמשים במים על מנת לקרר את ה מגנטים הדו-קוטביים והארבע-קוטביים. לחץ, כמו זה הנוצר מאוויר דחוס, מווסת את משאבות הריק ואת המניפולטורים שעל מסלול האלומה.

== מסלול אלומת נייטרונים ==
תחנה סופית ניסיונית במתקן מחקר לנייטרונים נקראת מסלול אלומת נייטרונים. הניסויים בדרך-כלל מודדים את התפזרות הנייטרונים מהמדגם שנבחן בניסוי.

== מבנה ==
מסלול האלומה מורכב מבקתה אופטית, בקתה ניסיונית, ובקתת בקרה המסודרות בשורה זו אחר זו.

==== בקתה אופטית ====
עבודתו העיקרית של המסלול היא לעבד את קרינת הרנטגן שסופקה על ידי המאיץ. בבקתה זו נמצאים מראות ורכיבי אופטיקה המותאמים לסביבה של חום רב, שכן האלומה נושאת כמות עצומה של אנרגיה בשטח קטן.

==== בקתה ניסיונית ====
לאחר מכן, כמות קטנה של חומר מונחת באלומת הרנטגן. החומר נמצא באוויר, מקורר על ידי הליום או חנקן, או בתוך חלל מותאם השומר על תנאי ניסוי מסוימים. מסביב לחומר נמצאים גלאים המקליטים את קרן הרנטגן העוברת דרכם או את קרן הרנטגן החוזרת מדגימת החומר. בסינכרוטרון, הגלאים עשויים מחומר ההופך את הפוטונים של קרינת הרנטגן לאור נראה או לאות חשמלי. לאחר מכן נמצאים גלאים שקולטים את האור או את האות החשמלי.

==== בקתת בקרה ====
בבקתת הבקרה החוקרים משתמשים בתוכנה מותאמת על מנת לשלוט על אלומת החלקיקים ועל המכשירים האחראים ללקיחת הדגימות. נוסף על כך, תוכנה זו אחראית גם לאיסוף הנתונים שנקלטו מהניסוי.

(צילום של שני צינורות אלומה ממכון המחקר לפיזיקת חלקיקים CERN)

== קישורים חיצוניים ==

* [http://www.esrf.eu/about/synchrotron-science/beamline WHAT IS A BEAMLINE?]

קטגוריה:פיזיקת חלקיקים
קטגוריה:מאיצי חלקיקים